Wołomin
Wołomin on linn Poolas Masoovia vojevoodkonnas, Wołomini maakonna ja Wołomini valla halduskeskus. Wołomin asub Varssavi kesklinnast umbes 18 km kirdes. Wołominit on ürikutes esmamainitud 1454. aastal. Asula kiire areng algas pärast raudteeühenduse saamist 1862. aastal. Linnaõigused sai Wołomin 1919. aastal. Wołominit läbib Varssavi–Białystoki raudteeliin. Wołominis asuvad klaasivabrik, puidutööstuse, toiduainetetööstuse, kergetööstuse ja ehitusmaterjalide tootmise ettevõtted. 1990. aastatel oli Wołomin üks olulisemaid organiseeritud kuritegevuse keskusi Poolas.